open-index/open-wikipedia-markdown huggingface dataset:
Lira

**Lira** arba **Lyra** gali reikšti:

## Lira
* Lira – Pietų Europos šalyse paplitęs piniginis vienetas, tradiciškai atitinkantis svarą:
* Italijos lira – Italijos piniginis vienetas 1861–2002 m.;
* Maltos lira – Maltos Respublikos piniginis vienetas 1972–2008 m.;
* Naujoji Turkijos lira – Turkijos bei Šiaurės Kipro Turkų Respublikos piniginis vienetas;
* Lira – miestas Ugandoje.

## Lyra
* Lyra – Senovės graikų styginis muzikos instrumentas;
* Lyra (astronomija) – 52-as pagal dydį šiaurinio pusrutulio ryškus žvaigždynas;
* Lyra (muzikos mokykla) – muzikos mokykla Vilniuje.

## Taip pat
* Lyrauodegiai − paukščiai, kurių uodega kiek primena lyrą.
Drąseikių atodanga

**Drąseikių atodanga** – geologinis gamtos paveldo objektas, 1964 m. paskelbtas geologiniu gamtos paminklu. Atodanga yra Kauno raj., Lapių sen. ties Drąseikių kaimu, pirmojoje Neries viršsalpinėje terasoje. Pasiekiamas iš kelio  pasukus per kolektyvinius sodus. Į aukštupio pusę tame pačiame krante susiformavusi Andruškonių atodanga.

## Geologija

Drąseikių atodanga – tai Neries upės šoninės erozijos ardomo gūbrio, kurį suformavo paskutinio apledėjimo Baltijos stadijos Vidurio fazės ledynas, atodanga. Jos profilyje matomi vidurinio ir vėlyvojo pleistoceno metu susiklostę moreniniai bei tarpmoreniniai sluoksniai ir juos sudarančios uolienos. Atodanga tęsiasi palei dešiniąją Neries pakrantę daugiau kaip 200 m. Jos aukščiausioji dalis siekia 30,2 m ir tęsiasi apie 100 m. Atodangos viršutinė dalis yra statmena it siena. Nuožulnesnėse vidurinėje ir apatinėje dalyse gausu moreninio priemolio nuošliaužų. Ten kur šlaitų koliuvinė danga stabilesnė, ant jos auga alksniai, lazdynai, karklai ir kiti krūmai, žolė. Atodangos papėdėje koliuvinio smulkesnio grunto nemažai nuskalauja pakilusi Neris (ypač pavasarinio polaidžio metu), todėl čia yra susikaupę daugiau gargždo ir didokų riedulių.

Atodangoje ir jos aplinkoje rasta akmens amžiaus stovyklų pėdsakų bei neolito dirbinių – strėlių antgalių, rėžtukų, gremžtukų.

## Šaltiniai

## Nuorodos
* Saugomų teritorijų valstybės kadastras
GKS Górnik Łęczna

**Lenčnos „Górnik“** – Lenkijos futbolo klubas iš Lenčnos.

## Istorija
Klubo komanda iki 2007 m. žaidė Lenkijos *[[Ekstraklasa]]* lygoje. Po 2006-2007 m. sezono dėl korupcijos skandalo klubas buvo išmestas iš Ekstraklasa ir perkeltas į 3 lygą.

## Pasiekimai

## Sezonai

|}
* Šaltiniai: RSSSF duomenų bazė.

## Spalvinė gama

## Apranga
; Sportinės aprangos pokyčiai.
* Namuose žaidžia x apranga. 

## Lietuviai
* Donatas Nakrošius, gynėjas, (2017–2018);
* Džiugas Bartkus, vartininkas, (2016);
* Fiodor Černych, puolėjas, (2014–2015);
* Evaldas Raziulis, puolėjas, (2015);
* Eivinas Zagurskas, saugas, (2010–2011);
* Dominykas Barauskas, gynėjas, (2024-2025);

## Išnašos

## Nuorodos
* Oficiali klubo svetainė
SSA Arka Gdynia

**Gdynės „Arka“** – Lenkijos futbolo klubas iš Gdynės. 

## Istorija
Klubo ištakos siekia 1929 m. Kitados rungtyniavo aukščiausioje šalies lygoje.

Po 2006–2007 m. sezono dėl korupcijos skandalo klubas buvo išmestas iš Orange Ekstraklasa ir nuleistas į I lygą.

## Pasiekimai

* Šaltiniai: RSSSF duomenų bazė.

## Sezonai
; Pastarųjų metų sezonai

|}

## Logotipas

Vaizdas:SSA Arka Gdynia sena emblema.png|
Vaizdas:SSA Arka Gdynia 2019 emblema.png|


## Spalvinė gama

## Apranga
; Sportinės aprangos pokyčiai.
* Namuose žaidžia x apranga. 

## Garsesni žaidėjai
*Janusz Kupcewicz
*Andrzej Szarmach
*Adam Musiał
*Bartosz Ława
*Grzegorz Niciński

## Lietuviai
* Tadas Labukas, puolėjas 2009–2011

## Išnašos

## Nuorodos
* Oficiali klubo svetainė
* RSSSF duomenų bazė (čempionai ir sezonai)
* RSSSF duomenų bazė (taurės finalai)
Spyker F1

**Spyker F1** – buvusi Formulės 1 komanda susikūrusi 2006 birželio mėn. pakeitusi trumpai gyvavusią Midland F1 Racing komandą. 2007 m. komandą įsigijo Force India F1 Team komanda.

## Istorija
Komanda priklausė olandų konsorciumui, kuriam vadovavo Michael Mol (*Spyker* – sportinių automobilių gamintojas). 2006 m. ji buvo nupirkta iš kompanijos Midland. Kinijos GP metu komandos vadovas Colin Kolles pranešė, jog jos iki tol naudojamus Toyota variklius 2007 metais pakeis Ferrari agregatai, kadangi Toyota F1 nusprendė bendradarbiauti su Williams F1 komanda.

Komandos pilotai kovodavo tik dėl paskutinių vietų lenktynėse, o vienintelį tašką komandos istorijoje pelnė Adrianas Sutilas Japonijos GP metu finišavęs aštuntoje vietoje.

2007 m. rugsėjo 3 d. pranešta jog parduota Spyker F1 komanda. Nyderlandų automobilų gamintojo Spyker formulės komandą nupirko Michiel Mol vadovaujamas koncernas ir privačios Indijos avialinijų bendrovės savininkas Vijay Mallya. Komanda pervadinta į **Force India F1 Team**.

## Formulės 1 rezultatai

## Nuorodos
* Spyker fanų puslapis 

## Šaltiniai
Hokaido žemės

1869 m., Hokaidas buvo padalintas į 11 žemių ir 86 apskritis, tačiau jau 1882 m. žemės buvo panaikintos, o jas pakeitė Hakodatės, Saporo ir Nemuro prefektūros, kurios laikui bėgant buvo sujungtos į vieną Hokaido prefektūrą.

## Ošimos žemė
Ošima (渡島国, -no kuni) - dabartinė pietinė Ošimos ir Hijamos subprefektūrų dalis. Ošimoje buvo 7 apskritys, iš kurių 1881 m. beliko šešios.

## Širihešio žemė
Širihešis (後志国). Dabar tai Širibešio subprefektūros (neskaitant Abutos apskrities) ir šiaurinė Hijamos dalis. Širihešyje buvo 17 apskričių.

## Ifurio žemė
Ifuris (胆振国). Dabartinėmis dienomis, tai sudarytų Iburio subprefektūra, Jamakošio apskritis, esanti Ošimoje, Abuta Širibešyje, Čitosės ir Enivos miestai bei Kamikavos subprefektūroje esantis Šimukapu kaimas. Ifuryje buvo 8 apskritys.

## Išikario žemė
Išikaris (石狩国). Dabartinėmis dienomis, tai sudarytų Išikario subprefektūra, nneskaitant jai priklausančių Čitosės ir Enivos miestų, Soračio subprefektūra ir pietinė Kamikavos subprefektūros pusė. Išikaryje buvo 9 apskritys.

## Tešio žemė
Tešis (天塩国). Dabar tai Rumojaus subprefektūra ir šiaurinė Kamikavos subprefektūros dalis. Tešyje buvo 6 apskritys.

## Kitamio žemė
Kitamis (北見国). Šiomis dienomis, tai sudarytų Sojos ir Abaširio subprefektūros, neskaitant pastarajai priklausančios Abaširio apskrities. Kitamyje buvo 8 apskritys.

## Hidakos žemė
Hidaka (日高国). Šiomis dienomis, tai Hidakos subprefektūra. Hidakoje buvo 7 apskritys.

## Tokačio žemė
Tokačis (十勝国). Šiomis dienomis, tai Tokačio subprefektūra. Tokačyje buvo taip pat 7 apskritys.

## Kuširo žemė
Kuširas (釧路国). Šiomis dienomis, tai Kuširo subprefektūra ir dalis Abaširio subprefektūros. Kušire buvo taip pat 7 apskritys.

## Nemuro žemė
Nemuro (根室国). Dabartinėmis dienomis, tai pagrindinė Nemuro subprefektūros dalis, Habomajaus uolos ir Šikotano sala. Nemure buvo 5 apskritys.

## Čišimos žemė
Čišima (千島国). Šiomis dienomis, tai sudarytų Kunaširio ir Etorofu salos, prie kurių paskui buvo prijungtos dalis Kurilų salų. Čišimoje buvo 9 apskritys.
Fokoliarai

**Fokoliarai** – krikščionių judėjimas, kilęs 1943 m. Triente, Šiaurės Italijoje.

## Atsiradimas
Antrojo pasaulinio karo metu dvidešimtmetė Chiara Lubich (g. 1920), įkvepta Evangelijos žodžių: „Nėra didesnės meilės, kaip gyvybę už draugus atiduoti“ ir „Tai mano įsakymas, kad vienas kitą mylėtumėte, kaip aš jus mylėjau“ (Jn 15,12-13), ėmė skleisti idėją: „Viską nugali meilė. Viską. Bet kokį skausmą, bet kokį praradimą“. Su draugėmis sudarė paktą, kuriuo viena kitai pareiškė: „Esu pasiruošusi už tave atiduoti gyvybę“. Tai tapo gimstančio judėjimo didžiąja chartija.

Triento žmonės netrukus atkreipė dėmesį į grupę, sudarytą iš jaunų ir senų, darbininkų ir deputatų, vyrų ir moterų. Visus juos jungė evangelinės meilės liepsna, itališkai – *fuoco*. Tad praminė juos *fokoliarais* (itališkai *focolare* 'židinys').

Oficialus vėliau Bažnyčios patvirtintas judėjimo pavadinimas yra *Opera di Maria* 'Marijos Veikimas'.

Judėjimo specifinis bruožas - vienybės siekis, kuris ir nulemia jo dvasią, tikslus bei struktūrą.

## Paplitimas
Fokoliarų judėjimas šiuo metu gyvuoja 182 tautose 5 kontinentuose. Judėjimas apima maždaug 5000 fokoliarų, tarp pasišventusiųjų, gyvenančių santuokoje ir kunigų, 140 000 tikrųjų narių bei daugiau nei 5 milijonai jaunų ir senų, dvasininkų ir pasauliečių, katalikų ir kitų konfesijų krikščionių.

## Fokoliarų judėjimas Lietuvoje
7-ajame dešimtmetyje vis dažniau vokiečių šeimos ir fokoliarai trumpam vykdavo į Lietuvą, ir atvirkščiai. Nuo 1985 m. fokoliarai iš VDR bei Čekoslovakijos pradėjo lankytis reguliariai, susitikinėti su besidominčiais žmonėmis. Dėl komunistinio režimo fokoliaro susitikimai dažnai būdavo pridengiami folkloro uždanga.

1990 m. buvo surengtas atviras susitikimas suaugusiesiems, jaunimui ir vaikams, kuriame dalyvavo apie 85 žmones.

1991 ir 1992 m. Vilniuje atsirado moterų ir vyrų fokoliarų.
Vidurinio Gobio aimakas

**Vidurinio Gobio aimakas** () – vienas iš 21 Mongolijos aimako. Teritorija yra į pietryčius nuo šalies centro. Administracinis centras – Mandalgobis.

## Administracinis suskirstymas

Aimakas padalintas į 15 sumų:
 
* Adacagas
* Bajanžargalanas
* Delgerchangajus
* Delgercogtas
* Derenas
* Erdenedalajus
* Gobis Ugtalas
* Gurvansaichanas
* Chuldas
* Lusas
* Elzijitas
* Enderšilas
* Saichan Ovo
* Saincaganas
* Cagandelgeras

## Galerija

Baga Gazaryn Chuluu7.JPG|Aimako kraštovaizdžiai
Del Uul mountain Petroglyph 11.jpg|Uolų raižiniai
Ongiin khiid4a.jpg|Engio vienuolynas
ErdenedalaiMainSt1.jpg|Erdendalajus
Mongolia 2010 272.jpg|Kalnuota Gobio dykumos dalis
Chiara Lubich

**Chiara Lubich** (gimė 1920 sausio 22 Triente, Šiaurės Italijoje – mirė 2008 kovo 14 Italijoje) – Fokoliarų judėjimo įkūrėja, autorė.

## Biografija
* 1943 m. įkūrė Fokoliarų judėjimą – vieną didžiausių katalikų pasauliečių organizacijų.
* Yra visuotinai žinoma kaip vienybės tarp įvairių Bažnyčios tikrovių skatintoja bei pripažinta ne vien ekumenizmo, bet ir religijų dialogo ekspertė.
* 1996 m. jai buvo suteikta UNESCO premija už auklėjimą taikai. Kaip 1996 rugpjūčio 13 pranešė šios JT švietimo, mokslo ir kultūros organizacijos atstovai, jos įkurtas dvasinis sąjūdis daug nusipelnė, skatindamas taiką ir vienybę tarp skirtingų kartų, socialinių sluoksnių, taip pat tarp tikinčiųjų ir netikinčiųjų.

## Išleistos knygos
* „Meditacijos“ italų kalba yra pirmoji Chiaros Lubich knyga. Pasirodžiusi 1959 m., buvo išleista 26 kartus, išversta į dvidešimtį kalbų.
* „Dvasiniai Raštai“, didžiausias autorės kūrinys – 4 tomų veikalas.
* „Kada matėme tave?“ (1997),
* „Dvasinė doktrina“ („La dottrina spirituale“, 2002),
* „Statant„išorinę pilį“ („Costruendo „il castello esteriore“, 2002),
* „Naujas kelias. Vienybės dvasingumas“ („Una via nuova. La spiritualita’ dell’unita’“, 2002).

## Nuorodos
* Biografija  (anglų k.)
* Apie Chiarą Lubich (anglų k.)
Rezidencinė pilis

**Rezidencinė pilis**, **pilis-rūmai** ( – rūmai pilyje) – Renesanso epochoje susiformavęs rūmų tipas.

Tokio tipo pastatai pirmiausiai pasirodė Italijoje. Rezidencines pilis dažnai supdavo parkai ir tvenkiniai.

### Lietuvoje
Lietuvoje rezidencinės pilys pradėtos statyti XVI a. antroje pusėje. Rezidencinių pilių atsiradimą sąlygojo pagerėjęs gyvenimo lygis, kuomet didikai iš pilių persikėle į erdvius, gyvenimui labiau pritaikytus pastatus.

Rezidencinių pilių atsiradimą netiesiogiai paskatino ir išaugusi artilerijos galia, kuomet tradicinės mūro pilys jau neatlaikydavo intensyvaus bombardavimo. Tuo pačiu laikotarpiu atsirado ir bastioninės pilies tipas.

Nors rezidencinės pilys savo išore atrodo kaip pilys, tačiau nebuvo pritaikytos ilgalaikei gynybai, nors religinių konfliktų, ar valstiečių sukilimo metu buvo naudojamos ir gynybai. Lietuvoje buvo pastatyta keletas rezidencinių pilių, iš kurių išliko kelios. Paminėtinos Siesikų pilis, Norviliškių pilis, Raudonės pilis, Raudondvario pilis ir Panemunės pilis.
Tarptautinės teisės subjektas

**Tarptautinės teisės subjektas** – tarptautinį teisinį teisnumą ir veiksnumą turintis asmuo, teisės subjektas.

Tarptautinį teisinį subjektiškumą turintys asmenys gali būti tarptautinių teisinių santykių subjektais, įgyti, prisiimti ir vykdyti tarptautines teisines pareigas, teises.

## Neginčijamas subjektiškumas

Neginčijamai pripažįstamas tarptautinis teisinis subjektiškumas yra tokiems asmenims kaip:
* Pirminiai, originalūs subjektai.
** valstybiniai subjektai:
*** valstybė
*** stabilizuojantis de facto režimas.
** Pirminiai, originalūs nevalstybiniai subjektai:
*** Tarptautinis Raudonojo Kryžiaus Komitetas
*** Šventasis Sostas
*** Maltos Ordinas.
* Išvestiniai tarptautinės teisės subjektai – pirminių subjektų pagrindu atsiradę subjektai:
** tarptautinė organizacija – universali (pvz., JTO), regioninė (pvz., Europos Taryba) ir kt.

Tarptautinės teisės subjektai formaliai tarpusavyje yra lygūs – tiek nykštukinės, miestai valstybės (Vatikanas, San Marinas), tiek ir daugianacionalinės tarptautinės organizacijos kaip ES. *[[De facto]]* tarptautinių santykių srityje dėl didesnės ūkinės ir politinės galios tam tikri subjektai gali primesti tarptautines normas, išsiderėti sau palankesnes ar kitaip pasinaudoti savo įtaka bei galia.

## Fiziniai asmenys kaip tarptautinės teisės subjektai

Tarptautinės teisės subjektai – ne fiziniai asmenys, bet organizacijos. Išimtys – tarptautinės baudžiamosios teisės subjektai – ir atskiri asmenys; be to Šventasis Sostas *de facto* veikia kaip vienas asmuo (Popiežius), veikiantis dviejų tarptautinės teisės subjektų (Vatikanas, Šventasis Sostas) vardu, konkrečiu atveju galintis pasirinkti atstovaujamąją sritį bei asmenį.

1950 metų Europos žmogaus teisių konvencija buvo suteikta teisė žmogui kreiptis į tarptautinę teisminę instituciją – Europos žmogaus teisių komisiją (dabar – EŽTT) ir paduoti skundą prieš valstybę. Tokiu būdu žmogui pagal tarptautinę teisę suteiktas dalinis tarptautinis teisinis subjektiškumas.

## Juridiniai asmenys kaip tarptautinės teisės subjektai

Tarptautinės teisės subjektais nėra pripažįstamos privačios tarptautinės korporacijos (įmonės), nevyriausybinės organizacijos (išskyrus aukščiau paminėtas – TRK, Maltos Ordinas), kadangi jų veiklos nereguliuoja tarptautinė teisė, tarptautinis teisinis subjektiškumas tarptautinių teisinių normų pagrindu joms nesuteikiamas, nors ir atskiros stambios korporacijos gali būti laikomos tarptautinės politikos subjektais.

## Šaltiniai

## Literatūra
* Hermann Mosler: *Die Erweiterung des Kreises der Völkerrechtssubjekte*, in: Zeitschrift für ausländisches öffentliches Recht und Völkerrecht 22 (1962) S. 1-48. PDF
Maltos Ordinas

**Suverenusis Maltos ordinas (Suverenusis karinis hospitaljerų šv. Jono ordinas), Šv. Jono Jeruzaliečio Ordino Riteriai** – Romos katalikų vienuolių ordinas, tarptautinės teisės subjektas.

Būstinė – Romoje ( ir *Piazza dei Cavalieri di Malta 4*), jai pripažįstamas eksteritorialumas. Ordine – apie 12 000 narių.

Istorija glaudžiai susijusi su Maltos istorija. 1530 m. Malta buvo padovanota Riterių ordinui.

## Nuorodos
* Oficiali svetainė
* Istorija 
* Palazzo Malta
Konvencija

**Konvencija** gali reikšti:

* susitarimas;
* tarptautinė konvencija, tarptautinės sutarties rūšis;
* politinė konvencija.
Europos Sąjungos teisė

**Europos Sąjungos teisė** – ES teisės normų sistema, viršvyriausybinė teisė.

Formavosi kaip Europos Bendrijų (Europos Ekonominė Bendrija, Europos anglių ir plieno bendrija, Euratomas) teisė. Šiuo metu apima vadinamąją 3 ramsčių sistemą bei jos teisinį reguliavimą. Europos Sąjungos teisė laikoma savarankiška teisės sistema, nepriklausanti nuo nacionalinės teisės.

## Struktūra
* **ES pirminė teisė** – pamatiniai teisės aktai (steigimo ir stojimo sutartys, tarptautinės sutartys)
* **ES antrinė teisė** – išvestinė ES teisė, priimta remiantis ES pirmine teise (direktyva, reglamentas, sprendimas, rekomendacija)
* **ES „tretinė teisė“** – nacionalinė (t. y. ES valstybių narių) teisė, apimanti teisę, atsiradusią dėl ES teisės įgyvendinimo bei taikymo (pvz., direktyvų nuostatas perkeliantys įstatymai, nacionalinių teismų sprendimai dėl ES teisės taikymo, kiti teisės aktai).

## ES teisės šaltiniai
# Europos Bendrijų steigimo sutartys
# Tarptautiniai susitarimai ir tarptautinės sutartys
# Suvestiniai teisės aktai
# Antrinė teisė
# Parengiamieji darbai
# Teismų praktika.

## Literatūra
# Europos Sąjungos teisė ir Lietuva. Moksl. red. Vilenas Vadapalas. Vilnius: Justitia, 2002.
# Catherine Barnard. Europos Sąjungos materialinė teisė. Keturios laisvės. Antroji knyga. Laisvas asmenų, paslaugų ir kapitalo judėjimas. Vertėjai: Vytautas Kačerauskis, Rūta Mackevičienė, Elzė Matulionytė, Deividas Kriaučiūnas. ISBN 9955-682-33-7. 2006, Vilnius.
# Vanessa Edwards. Europos Sąjungos bendrovių teisė. Vilnius: Eugrimas, 2002.
# Ignas Vėgėlė. Įmonėms taikytina teisė ir pirminis steigimasis Europos Bendrijų teisėje. Vilnius: Eugrimas, 2002.
# Allan Tatham „Europos Sąjungos teisė“. // Vilnius, Eugrimas, 1999.
# Walter Cairns „Europos Sąjungos teisės įvadas“ // Vilnius, Eugrimas, 1999.
# Paul Craig, Grainne de Burca „EC law. Texts, cases and matterials“ // Oxford, Clarendon press, 1999.
# Žaltauskaitė-Žalimienė S. Europos Sąjunga // Tarptautinės organizacijos (autorių kolektyvas). Vilnius: Justitia, 2001.

## Nuorodos
* ES teisės portalas (ES ofic. kalbomis)
Viršvyriausybinė teisė

**Viršvalstybinė teisė, viršnacionalinė teisė** – teisės normos, pagal teisinę galią viršesnės už nacionalinę teisę ir nuo jos nepriklausančios, privalomos atitinkamoms valstybėms, viršvalstybinės organizacijos narėms.

Viršvalstybinė teisė įgyvendinama specialių institucijų pagalba. Priešingai nei tarptautinė teisė, kurios normų laikymasis ir vykdymas dažnai priklauso nuo tarptautinės teisės subjektų geros valios, viršvalstybinė teisės ir jos privalomumas garantuojamas atitinkamo specialaus administracinio mechanizmo dėka.

## Istorija

1951 m. balandžio 18 d. Paryžiuje sudaryta Europos anglių ir plieno bendrijos steigimo sutartimi įsteigus pirmąją istorijoje viršvalstybinę organizaciją (Europos Anglių ir Plieno Bendrija, EAPB), buvo sukurtos prielaidos ir viršvalstybinei teisei, kadangi buvo sukurta atskira valstybėms narėms nepavaldžia institucijų sistema, pagrįsta viršnacionalinės teisės normomis.

Kiti pavyzdžiai – ES teisė, Afrikos Sąjungos teisė.
Europos teisė

**Europos teisė** (**europinė teisė**) – Europos regiono teisė. Įvairiomis prasmėmis tai gali būti viršvalstybinė, tarptautinė, tarptautinių Europos regiono organizacijų arba nacionalinė (Europos) regiono) valstybių teisė (tokia samprata naudojama, pvz., Lyginamojoje teisėtyroje). 

## Europos Sąjungos teisė

Europos teisė taip pat gali reikšti Europos Sąjungos (pačia siauriausia prasme - tik Europos Bendrijų) teisę (žr. *[[Europos Sąjungos teisė|ES teisė]]*).

## Tarptautinė Europos regiono teisė
Kaip tarptautinės teisės dalis (viršnacionalinių, tarptautinių Europos regiono organizacijų teisė) Europos teise gali būti laikoma ES teisė, Europos Tarybos teisė (pvz., EŽTT teisė), Europos Ekonominės Plėtros Organizacijos (OECD), Europos Saugumo ir Bendradarbiavimo Organizacijos, Vakarų Europos Sąjungos teisė ir pan.

Vokietijoje veikia šios srities mokymo įstaiga - Europos teisės akademija (ERA).

## Europos regionų teisė
*Rytų Europos teisė
*Vidurio ir Rytų Europos teisė
*Baltijos valstybių teisė
*Pietų Europos teisė
*Šiaurės Europos teisė
*Vakarų Europos teisė
Transnacionalinė teisė

**Transnacionalinė teisė** - visuma teisės normų, reguliuojančių transnacionalinius visuomeninius santykius, jų subjektų teisinę padėtį, struktūras.

Transnacionalinė teisė plačiąja prasme - teisės taisyklės ir principai, kurių neapima nacionalinė teisė. Transnacionalinė teisė pradėjo formuotis aktyvėjant tarptautinei prekybai ir kitokiems mainams, tarptautinei civilinei apyvartai ir kitokiems ryšiams tarp skirtingų nacionalinių ir tarptautinių subjektų.

## Sritys

Transnacionalinė teisė apima šias sritis kaip:
* tarptautinė viešoji teisė
* tarptautinė privatinė teisė
* viršvyriausybinė teisė (Europos Sąjungos teisė)
* nacionalinė teisė, sąlygota tarptautinių (tarpvalstybinių) santykių (užsienio investicijos, apmokestinimas)
* paprotinė viršnacionalinė teisė

## Transnacionalinė teisėtyra
Pasaulyje veikia transnacionalinės teisės institutai bei centrai, kuriuose tiriam transnacionalinė teisė. Pagrindinė kryptis - tarptautinių ūkinių santykių reglamentavimas, tarptautinė ūkinė teisė. Rengiamos tarptautinės konferencijos (*Conference on The Practice of Transnational Law*) bei kuriamos teisiniai duomenų bankai, taip pat rengiami seminarai, užsiėmimai, teismo inscenizacijos, vasaros akademijos transnacionalinės teisės srityje.

## Lietuvoje

Lietuvoje rengiamos transnacionalinės teisės studijos VDU Teisės fakultete vientisųjų teisės magistro studijų studentams. Galima įgyti Mičigano valstijos universiteto transnacionalinės teisės sertifikatą, sėkmingai išklausius ne mažiau kaip 20 kreditų iš Mičigano valstijos universiteto aprobuotų dėstytojų dėstomų dalykų.

## Nuorodos

* Transnacionalinės teisės ir politikos žurnalas  Floridos valstijos universiteto Teisės koledžas
* Teksaso universiteto Transnacionalinės teisės insitutas
* Transnacionalinės teisės portalas
* Transnacionalinės teisės centras Vokietijoje 
* Apie VDU TI transnacionalinės teisės sertifikato studijas
Tokijo seniūnijos

**Tokijo seniūnijos** () – 23 savivaldybės, kurios kartu sudaro tankiausiai apgyvendintą Tokijo zoną.

## Seniūnijų sąrašas
 

## Nuorodos
* http://www.toukei.metro.tokyo.jp/kokutyo/2005/kt05pindex.htm
Buick Riviera

**Buick Riviera** buvo asmeninės prabangos automobilis, kurį tarp 1963 ir 1999 metų gamino Buick. Iš viso buvo pagaminta 1 127 261 automobilių.

## Nuorodos
* Buick Riviera savininkų asociacija
Hidakos subprefektūra

**Hidakos subprefektūra** () – subprefektūra, priklausanti Hokaido prefektūrai Japonijoje. Įkurta 1897 m. Didžiąją dalį subprefektūros užima kalnai. Hidaka – retai apgyvendinta, užtat turi daug gamtinių išteklių.

## Istorija

* 1897 m. įkurta Urakavos subprefektūra
* 1932 m. Urakavos subprefektūra pervadinta į Hidakos subprefektūrą.

## Geografija

### Miestai
Prefektūroje nėra nė vieno miesto.

### Miesteliai ir kaimai
Miesteliai ir kaimai kiekvienoje apskrityje
* Hidakos apskritis
** Šinhidaka
* Saru apskritis
** Hidaka
** Biratoris
* Nijikapu apskritis
** Nijikapu
* Urakavos apskritis
** Urakava
* Samanio apskritis
** Samanis
* Horoidzumio apskritis
** Erimas

### Miestelių susijungimai

* 2006 m. kovo 1 d. Monbecu buvo prijungtas prie Hidakos.
* 2006 m. kovo 31 d., Micuišio apskrityje buvęs Micuišio miestelis ir Šidzunajaus apskrityje buvęs Šidzunajaus miestelis buvo sujungti į naują Šinhidakos miestelį. Sujungimo metu buvo įkurta nauja – Hidakos apskritis, tačiau buvo panaikintos senosios Micuišio ir Šidzunajaus apskritys.

## Nuorodos
* Oficiali svetainė
Hidakos apskritis (Hokaidas)

**Hidakos apskritis** (日高郡; -gun) – apskritis, įsikūrusi Hokaide, Japonijoje. Tai viena jauniausių apskričių Japonijoje - įkurta tik 2006 metais.

## Savivaldybės
Apskrityje tėra vienas miestelis:
* Šinhidaka

## Istorija

* Hidakos apskritis įkurta 2006 m. kovo 31 d., kai Micuišio apskrityje buvęs Micuišio miestelis ir Šidzunajaus apskrityje buvęs Šidzunajaus miestelis buvo sujungti į naują Šinhidakos miestelį. Sujungimo metu ir buvo įkurta Hidakos apskritis.
Hidakos apskritis

Japonijoje yra dvi apskritys tokiu pavadinimu.
* Hidakos apskritis (Hokaidas);
* Hidakos apskritis (Vakajama).
Piperazinas

**Piperazinas** – organinis junginys. Atitinkamai **piperazinai** – klasė organinių junginių, turinčių piperazino funkcinę grupę.

## Pavadinimas ir jo kilmė
Piperazino pavadinimas kilo nuo panašaus į jį piperidino pavadinimo. Toks pavadinimas ir yra priimtas pagal IUPAC. Piperazino pakaitai numeruojami nuo arčiausiai esančio žiede azoto atomo.

## Cheminės savybės
Silpna bazė, PKb = 4.19. Gerai tirpsta vandenyje, bet blogai eteryje. Nors sutinkamas gausiai gamtoje, bet jį galima ir nesunkiai sintetinti veikiant alkoholinį amoniako tirpalą 1,2-dichloretanu. Kitas būdas – redukuoti piraziną natriu alkoholyje.

## Medicinoje
Piperazinai rado platų pritaikymą kaip vaistai (pavyzdžiui, Viagra) arba nuodai. Iš viso virš 30 plačiai vartojamų vaistų veikliųjų medžiagų yra piperazinai. Pats piperazinas ar jo citratas beveik visad sutinkamas kirmėlių nuoduose.

## Pramonėje
Naudojamas plastikų, tepalų skysčio, dervų gamyboje. Taip pat naudojama kaip tarpinė chemijos pramonėje gaminamų produktų medžiaga.
FF (išdėstymas)

**FF** (angl. **F**ront – engine, **F**ront wheel drive) – nurodo automobilio variklio padėtį ir varančiuosius ratus. FF išdėstymo automobiliai yra varomi priekiniais ratais ir tokių automobilių varikliai stovi pačiame kėbulo priekyje.

Tokia schema dažnai naudojama gaminant šiuolaikinius lengvuosius automobilius, nes leidžia efektyviau išnaudoti automobilio gabaritus, bei yra pigesnė. Kadangi gale nėra transmisijos mazgų, bei sumažėja centrinis tunelis atsiranda daugiau vietos keleiviams, bei bagažui. Dėl kompaktiškesnės transmisijos sumažėja bendra automobilio masė. Tačiau ši schema netinka esant didesnei variklio galiai, nes įsibėgėjant sumažėja priekinių ratų apkrovimas ir tai lemia neefektyvų galios perdavimą. Taip pat šiam pavaros tipui būdingas per mažas pasukamumas.
Upton Sinclair

**Upton Beall Sinclair** (**Eptonas Sinkleris**, 1878 m. rugsėjo 20 d. – 1968 m. lapkričio 25 d.) – buvo garsus amerikiečių rašytojas, laikomas vienu svarbiausių to meto Amerikos darbininkų sluoksnio aplinkos tyrėjų, parašęs daugiau nei 90 knygų, kuriose išreikštos jo socialistinės pažiūros ir prielankumas anarchizmo idėjoms.

Jis tapo ganėtinai populiariu pirmame XX a. dešimtmetyje, ypatingo dėmesio susilaukė po novelės *[[The Jungle]]* išleidimo 1906 m., kurioje aprašomas Čikagos lietuvių gyvenimas ir darbas mėsos pakavimo fabrike. Pastarosios knygos sukelta socialinė reakcija dalinai paskatino JAV vyriausybę 1906 m. priimti maisto gaminių kokybės įstatymus (*Pure Food and Drug Act* ir *the Meat Inspection Act*).
Kapsulė (vaistai)

**Vaistų kapsulė** (; ) – vaistinio preparato forma, kai vienkartinė dozė yra kietame ar minkštame apvalkale. Kapsulės skirtos gerti ar įkišti į makštį ar tiesiąją žarną.

Kapsulės apvalkalas gaminamas iš želatinos ar kitų medžiagų. Į apvalkalą gali būti dar įdėta:
* Glicerolio, sorbitolio ar kitų medžiagų, keičiančių apvalkalo konsistenciją
* papildų, apvalkalą darančių neperšviečiamu
* antimikrobinių konservantų
* saldiklių ar kitų gardiklių, gerinančių skonį
* dažomųjų medžiagų
Apvalkalas gali būti pažymėtas tam tikrais ženklais.

Apvalkalo cheminė sudėtis parenkama tokia, kad:
* nereaguotų su viduje esančiomis medžiagomis,
* po kurio laiko suirtų paskirties vietoje (skrandyje, žarnyne, makštyje).

Kapsulės viduje gali būti kieta ar pastiška medžiaga, skystis.

## Minkštosios kapsulės
Minkštosios kapsulės daromos iš želatinos. Jos paprastai užpildomos skysčiais ar pusiau skystomis medžiagomis. Dažniausiai tai aliejai (pvz., žuvų taukai) ar eteriniai aliejai, vaistinių preparatų ar vitaminų (A, D, E, F) aliejiniai tirpalai, emulsijos ar suspensijos aliejuose. Kartais naudojami hidrofiliniai tirpikliai.
Į minkštąsias kapsules dažniausiai dedami neskanūs geriamieji vaistai.
Gaminamos ir minkštosios kapsulės rektaliniam ir vaginaliniam vartojimui.

1834 m. *Mothes* ir *Dublanc* gavo patentą vientisų želatininių kapsulių gamybos būdui, kai kapsulės užsandarinamos želatinos tirpalo lašu. Jų metode buvo naudojama forma vienai kapsulei, kapsules užpildydavo ranka medicinine pipete. Vėliau imta naudoti formavimo plokštes su lizdais daugeliui kapsulių išsyk. Kai kurios kompanijos šį metodą dar naudoja, tačiau įranga tam jau komerciškai nebegaminama.
Dabar plačiai naudojamas 1933 m. R. P. Šererio (*R. P. Scherer*) sukurtas metodas. Jis kapsulėms formuoti panaudojo sukamąją matricą (*rotary die*), kur kapsulės formuojamos pūtimu, kartu jas užpildant preparatu. Ėmus naudoti šį metodą labai sumažėjo atliekų, o dozavimo į kapsules tikslumas labai padidėjo.
1949 m. *American Cyanamid Company* padalinys *Lederle Laboratories* sukūrė vadinamąjį *Accogel* metodą želatininėms kapsulėms tiksliai užpildyti milteliais.

Šie metodai plačiau aprašyti čia.

## Nuorodos
* Farmacijos specialistų paskaitos – kapsulės
Pasta

**Pasta** ( – 'tešla') – medžiaga, kurios konsistencija (tirštumas) primena tešlą ar tyrę.

Pastomis vadinami tiek maisto produktai, tiek kitokie gaminiai, kurie turi (kartais tam tikru gaminimo momentu turėjo) pastos konsistenciją:
* *poliravimo pasta* – naudojama paviršiams poliruoti, pvz., prieš juos dažant;
* *[[dantų pasta]]* – naudojama dantims valyti;
* *[[sojų pasta]]* – sojų patiekalas;
* *[[kečupas|pomidorų pasta]]* – maisto produktas iš sutrintų pomidorų su priedais;
* *[[surimi|žuvies pasta]]* – maisto produktas iš smulkiai maltos, iki vienalytės masės pertrintos žuvienos, sumaišytos su kitais maisto produktais (daržovėmis, vaisiais, uogomis, grybais ir kt.), maisto priedais bei prieskoniais; taip pat krabų lazdelės;
* *[[pasta Okeanas|pasta „Okeanas“]]* – maisto produktas, gaminamas iš vandenyno planktono vėžiagyvių krilio;
* makaronai – kartais lietuviškai *pasta* pagal  'makaronai' pavadina makaronus ir jų gaminius.
Principatas

**Principatas** ( 'pirmasis') – politinė santvarka, kurioje (nebūtinai formaliai) dominuoja vienas žmogus. Paprastai šis terminas naudojamas apibūdinti Romos Imperijos epochos periodą nuo Augusto iki Diokletiano valdymo. Pagal kai kuriuos kitus istorikus, principato pabaiga laikomas Komodo arba Domiciano valdymas.

## Istorija
Augustas pirmasis sau apibūdinti panaudojo titulą *princeps senatus / princeps civitatis* (pirmasis senatorius / pirmasis pilietis). Augustas turėjo praktiškai neribotą valdžią, kuri padėjo pasiekti politinio stabilumo po Romą išsekinusių pilietinių karų eilės. Tačiau formaliai jis paliko galioti visą ankstesnį Respublikos valdymo aparatą, įskaitant ir patį senatą. Iki tol terminas *princeps senatus* reikšdavo seniausią senato narį, kuris posėdžiuose turėjo teisę kalbėti pirmas bet kuriuo klausimu.

Nors Augusto įvesta principato sistema turėjo pagrindinius monarchijos bruožus (vienvaldystė, valdžios paveldimumas), oficialiai ją įvardinti monarchija ir visiškai panaikinti Respublikos liekanas nebuvo galima, kadangi tarp romėnų egzistavo įsisenėjęs priešiškumas šiai valdymo formai nuo pat Romos Karalystės epochos pabaigos.

Pasibaigus Julijų–Klaudijų dinastijai, imperatorius Vespasianas pirmasis princepso titulą, pareigas ir privilegijas apibrėžė formaliai juridiškai. Nuo dabar titulas ir valdžia buvo nebūtinai paveldimi pagal kraujo liniją, bet galėjo būti uždirbami nuopelnais Romai. Nuo Antoninų dinastijos laikų tapo įprasta, kad princepsas paskiria savo paveldėtoju sėkmingą politinę karjerą padariusį žmogų, paprastai – vieną iš savo karvedžių. Dalies istorikų nuomone, imperatorius pasirinkdavo paveldėtoju būtent karvedį todėl, kad kitu atveju karvedys taptų jam didele grėsme. Taip pat, manoma, kad toks valdžios paveldėjimas, pagrįstas karine galia, ir sužlugdė principato sistemą. Jį pakeitusi militaristinė valdymo forma buvo *[[dominatas]]* – čia išliko žymiai mažiau Romos Respublikos bruožų ir atsirado dar daugiau absoliutinės monarchijos bruožų. Princepso titulas buvo pakeistas titulu *dominus* (lot. viešpats, valdovas).

## Šaltiniai
Norvegijos transportas

**[[Norvegija|Norvegijos]] transporto** sistemą sudaro geležinkelių, automobilių, vandens, oro ir vamzdynų transportas.

## Automobilių transportas
Automobilių kelių ilgis:
* su tvirta danga – 67 602 km (įskaitant 128 km greitkelių)
* negrįsti – 23 139 km (1998 m.)
Thomas Young

**Tomas Jangas** (, 1773 m. birželio 13 d. – 1829 m. gegužės 10 d.) – anglų mokslininkas, vienas banginės šviesos teorijos kūrėjų.

Tomas Jangas taip pat su Christianu Heigensu ir Robertu Huku buvo tos pačios nuomonės, jog šviesai sklisti yra reikalinga terpė – eteris.

## Žymiausi pasiekimai
Tomas Jangas išmoko skaityti būdamas dvejų metų, šešiametis studijavo literatūrą, 9-14 metų mokėsi graikų ir romėnų klasikų, prancūzų, italų, senovės žydų, persų ir arabų kalbų, išmoko diferencialinio skaičiavimo, parašė išsamią graikų filosofinių sistemų analizę. Pasirinkęs mediko profesiją, 1795 metais įsigijo medicinos daktaro diplomą. Jis buvo kartu ir astronomas, ir metalurgas, ir fizikas, ir muzikantas, ir net gabus gimnastas.

Svarbiausias T. Jango nuopelnas – šviesos interferencijos reiškinio atradimas bei difrakcijos reiškinio paaiškinimas remiantis bangine teorija. Interferencijos terminą sugalvojo būtent Jangas. Pirmasis jis išmatavo ir šviesos bangos ilgį.

1807 m. nustatė, jog Huko dėsnis galioja tik pradinėje apkrovimo stadijoje, taip pat apibrėžė tamprumo modulio sąvoką (nors ji 1727 m. minima Leonardo Oilerio rankraščiuose).

Jis taip pat domėjosi egiptologija ir netgi ėmėsi versti Rozetos akmenį, tačiau sugebėjo perskaityti tik Ptolemėjo vardą. Nusivylęs savo rezultatais metė šį užsiėmimą. Tarp šio mokslininko ir egiptologijos tėvo Ž. F. Šampoljono vyko lenktynės hieroglifų šifravime, anglui pasitraukus prancūzas tapo vieninteliu, kuris teisingai perskaitė hieroglifus.

## Šaltiniai
Pasta Okeanas

**Pasta „Okeanas“** (; ) – pastos konsistencijos maisto produktas, gaminamas iš vandenyno planktono vėžiagyvių. Ši pasta nėra *krevečių pasta*, kadangi krilio vėžiagyviai (*Euphausiidae* ir *Bentheuphausiidae* šeimos) priklauso *Euphausiacea* būriui, tuo tarpu krevetės priskiriamos *Decapoda* būriui.

Pasta naudojama kukuliams, apkepams, blyneliams (kaip faršas), salotoms ir pan. gaminti ar tiesiog yra tepama ant duonos.

100 g pastos „Okeanas“ energinė vertė yra 137 kkal, joje yra:
* 72,2 g vandens
* 18,9 g baltymų
* 6,8 g riebalų

Pasta laikoma dietiniu produktu.

## Istorija
Dėl medžioklės labai sumažėjus banginių kiekiui, banginių medžioklės pramonę ištiko krizė. Tarybų Sąjunga dalį pajėgumų perkėlė planktono žūklei. Stambaus vėžiagyvių planktono, vadinamo *[[krilis|kriliu]]* (, ) kurį galima gaudyti specialiais planktoniniais tinklais, buvo pakankamai daug, kadangi praktiškai išnykus banginiams susidarė šio planktono perteklius vandenyno ekosistemose. Pramonine krilio žūkle užsiėmė TSRS ir Japonija.

Krilį laivai tiesiai vandenyne ėmė perdirbinėti į baltyminę pastą, kuri TSRS buvo pavadinta *pasta „Okeanas“*. Žlugus TSRS šios pastos gamybą tęsia Rusija.

Tarybiniais laikais Lietuvoje pasta „Okeanas“ buvo prekiaujama konservų dėžutėse. Tai buvo vieni pigiausių ir dažniausiai parduotuvėse pasitaikančių konservų.

## Šaltiniai
Kapsulė

**Kapsulė** (; ) – paprastai kietas ar standus apvalkalas, kuriame kažkas sudėta, arba tokio pavidalo organas, darinys arba įtaisas. Kapsule gali būti vadinamas tik apvalkalas, arba ir apvalkalas, ir jo turinys.

Kapsulėmis vadinama daug skirtingų, bet turinčių bendra, dalykų:
* *vaistų [[kapsulė (vaistai)|kapsulė]]* – tam tikra vaistų forma;
* *[[šovinio kapsulė|kapsulė]]* – šovinio dalis, sprogstamasis įtaisas, naudojamas sviedžiamajam užtaisui padegti;
* *kapsulė* – sprogstamasis įtaisas sprogmeniui susprogdinti;
* *[[kapsulė (bakterija)|kapsulė]]* (bakteriologija) – bakterijos apvalkalo dalis, esanti už bakterijos sienelės ribų;
* kapsulė (anatomija) – dangalas, visiškai ar iš dalies dengiantis tam tikrą darinį:
** *sąnario [[sąnarys|kapsulė]]* – jungiamojo audinio apvalkalas, dengiantis vietą, kur jungiasi sąnarį sudarančių kaulų slystamieji paviršiai, viduje užpildytas sinoviniu skysčiu;
** *Baumano kapsulė* – inksto funkcinio vieneto nefrono dalis;
** *inksto kapsulė* – inkstą dengiantis jungiamojo audinio darinys;
** *lęšiuko kapsulė* – akies lęšiuką dengianti plėvelė;
* kosminio laivo *kapsulė* – pirmųjų kosminių laivų dalis, kurioje jų įgula nusileisdavo į Žemę.

Susiję terminai:
* *kapsulinis viešbutis* () – ypatingas japoniškų viešbučių tipas, kur nakvojantis žmogus išsinuomoja kapsulę – nedidelę dėžę, kurioje yra gulimoji vieta, vieta drabužiams, televizorius, šviestuvas ir vėdinimo anga;
* *vakuuminė kapsulė* – medicininis įrenginys, sukuriantis neigiamą slėgį (vakuumą), stiprinti paciento sveikatai;
* *SPA kapsulė* – visa apimanti vandens procedūrų sistema;
* *židinio kapsulė* – greitai įmontuojama būsto apšildymo sistemos dalis;
* *statybų kapsulė* – iškilmingai įdedama į pradedamo statyti objekto pamatus.
Ausos sultonatas

**Aussa** – istorinė musulmonų afarų valstybė ties Afarų įduboje, dab. Etiopijos Afarų regione. Jo centras yra to paties pavadinimo oazė Avašo upės slėnyje su Asaitos miestu. Į pietus nuo jo aukštyn upe yra Gobaado sultonatas.

## Raida

1577 m. žlugus Hararo sultonatui, jo valdančiosios somalių giminės atstovas Muhamedas Džasa Ibrahimas perkėlė jo sostinę iš Hararo į šiaurę, už Avašo upės, t. y. į Ausos oazę. Ausoje buvo įkurtas **Ausos imamatas** su teokratine imamų valdžia. Po to, kai imamas Umaras Din bin Adamas 1672 m. atėjo į valdžią, imamatas pripažino Etiopijos imperijos valdžią. Jo valdžioje somalius pakeitė vietos afarų giminė.

Ausa atsikūrė 1734 m., į valdžią atėjus sultonui Kedafu. Nuo tada sultonate įsitvirtino **Mudaito dinastija**, kurios atstovai titulavosi amoyta. Sultonatas buvo laikomas pagrindine afarų monarchija, kurios viršenybę bent jau teoriškai pripažino kiti afarų sultonai Avašo slėnyje ir pajūryje.

Kuomet Danakilio sultonas pajūryje pasirašė sutartį su Italija, Etiopijos imperatorius Menelikas II baiminosi, kad ir kiti afarų sultonai gali pereiti į Italijos pusę. Todėl prie Ausos jis laikė savo armiją, o 1902 m. prijungė sultonatą prie imperijos. Nuo tų metų sultonate prasidėjo tarpklaniniai nesutarimai.

Kuomet Etiopija atiteko Italijos Rytų Afrikai, Ausos sultonai palaikė italų pusę. Todėl 1943 m. imperatorius, susigrąžinęs valdžią, nuvertė sultoną Muhamadą Jajo, ir pasodino lojalesnį sultoną. Nepaisant to, sultonatas nebuvo panaikintas, ir sultonai išsaugojo savo valdžią Etiopijos sudėtyje.

1975 m. komunistinio Dergo režimo metu sultonas Alimirahas Handafe buvo ištremtas į Saudo Arabiją. Iš jos sugrįžo 1991 m. 2011 m. jį pakeitė naujas sultonas.

## Valdovų sąrašas
Ankstyvuoju laikotarpiu Ausos valdovai titulavosi imamais. Jų dinastija kilo iš Hararo sultonato:
* Maḥamed "Jāsa" Ibrahim 1577 - 1583;
* Saʿadaddīn Maḥamed 	1583 - 1585;
* Ṣabraddīn Ādan 	1585 - 1613;
* Ṣadiq Ṣabraddīn 	1613 - 1632;
* Ādan Ṣadiq 	1632 - 1646;
* Aḥmed Abrām 	1646 - 1647;
* Umardīn Ādan 	1647 - 1672.
Po valstybės atkūrimo, Ausos valdovai titulavosi amoita ir priklausė Mudaito dinastijai:
* Kandhafo 1734–1749
* Kadhafo Mahammad ibn Kadhafo 1749–1779
* Aydahis ibn Kadhafo Mahammad 1779–1801
* Aydahis ibn Mahammad ibn Aydahis 1801–1832
* Hanfadhe ibn Aydahis 1832–1862
* Mahammad „Illalta“ ibn Hanfadhe 1862–1902
* Mahammad ibn Aydahis ibn Hanfadhe 1902–1910
* Yayyo ibn Mahammad ibn Hanfadhe 1902–1927
* Mahammad Yayyo 1927–1944
* Alimirah Hanfadhe 1944–1975, 1991–2011
* Hanfadhe Alimirah 2011-
Auspicijos

**Auspicijos** () – būrimai, spėjimai apie dievų norus, dažniausiai iš paukščių. Romėnai, imdamiesi kokio nors žymesnio valstybinio reikalo, klausdavo augūrų nuomonės ar tai atitinka dievų norus. Augūrai dievų valią stengdavosi sužinoti būrimu. Būrimus darydavo šventovėje (*templum*), kurios viduryje buvo kambarėlis su durimis iš pietų pusės ir su anga lubose. Paukščio skridimas iš rytų į vakarus reiškė dievų palankumą.

Auspicijos Senovės Romoje taip pat reiškė aukštesniųjų magistratų teisę bendrauti su dievais, t. y., atstovauti savo valdinius religijos srityje.

## Šaltiniai
* Lietuviškoji enciklopedija II t.- Kaunas: Spaudos Fondas, 1934.- p.276.
Spiderbait

**Spiderbait** – Australijos roko grupė, susikūrusi 1991 metais. Grupė populiariausia gimtinėje, kur jų 2 albumai iš 10 pateko į top dešimtuką bei kiti trys į albumų top 40. Didžiausio populiarumo susilaukė su koveriu Black Betty, kuris užėmė pirmą vietą Australijos tope.

## Nariai
* Mark Maher – vokalas, būgnai
* Damien Whitty – gitara
* Janet English – bosinė gitara, vokalas

## Diskografija

Vaizdas:Shashavaglava.jpg|***[[Shashavaglava]]***(1992)
Vaizdas:Ifyooo.jpg|***[[The Unfinished Spanish Galleon of Finley Lake]]***(1995)
Vaizdas:Ivyandthebigapples.gif|***[[Ivy and the Big Apples]]***(1996)Nr. 3 Australijoje
Vaizdas:GrandSlam.jpg|***Grand Slam*** (1999)Nr. 10 Australijoje
Vaizdas:Flightofthewallyfunk.jpg|***[[The Flight of Wally Funk]]***(2001)Nr. 34 Australijoje
Vaizdas:Tonightalright.jpg|***[[Tonight Alright]]***(2004)Nr. 14 Australijoje
Vaizdas:Greatest Hits (Spiderbait album).jpg|***[[Greatest Hits (Spiderbait)|Greatest Hits]]*** (2005) Nr. 6 Australijoje


### EP ir singlai
* „Circle K“ (7" singlas) (1991)
* „P’tang Yang Kipper Bang Uh!“ (1992)
* Run" (EP) (1993)
* „Jesus“ (7" singlas) (1994)
* „Monty“ (1995) #44 Australija
* „I Gotta Know“ (1995)
* „Sam Gribbles“ (1996)
* „Buy Me A Pony“ (1996) #45 Australija
* „ Hot Water & Milk“ (1996)
* „Calypso“ (1997) #13 Australija
* „Joyce’s Hut“ (1997)
* „Shazam!“ (1999) #46 Australija
* „Stevie“ (1999)
* „Plastic“ (1999)
* „Glockenpop“ (2000)
* „Four On The Floor“ (2001)
* „Outta My Head“ (2001)
* „Arse Huggin' Pants“ (2001)
* „Black Betty“ (2004) #1 Australija
* „Fucken Awesome“ (2004) #30 Australija
* „Tonite“ (2004) (promo)
* „Live In A Box“ (2004) (promo)
* „On My Way“ (2005) (promo)
* „(Ghost) Riders in the Sky“ (2007)

## Nuorodos
*
Gama (raidė)

**Gama** (**Γ, γ**) – trečioji graikų abėcėlės raidė. Išsivystė iš finikiečių gimelio. Graikų kalboje raidės pavadinimas yra *γάμμα*, lotynų kalboje – *gamma*.

## Kodai
Delta (raidė)

**Delta** (**Δ, δ**) – ketvirtoji graikų abėcėlės raidė. Išsivystė iš finikiečių daleto. Graikų kalboje raidės pavadinimas yra *δέλτα*, lotynų kalboje – *delta*. Taip pat naudojama fizikoje.

## Kodai
Hijamos subprefektūra

**Hijamos subprefektūra** () – subprefektūra, priklausanti Hokaido prefektūrai Japonijoje, įsikūrusi Ošimos pusiasalyje. Subprefektūrai taip pat priklauso Okuširio sala.

## Geografija

### Miestai
Prefektūroje nėra nė vieno miesto.

### Miesteliai ir kaimai
Miesteliai ir kaimai kiekvienoje apskrityje.
* Hijamos apskritis
** Esašis (sostinė)
** Kaminokunis
** Asabu
* Nišio apskritis
** Otobė
* Kudo apskritis
** Setana
* Setanos apskritis
** Imakanė
* Okuširio apskritis
** Okuširis

### Miestelių susijungimai

* 2005 m. rugsėjo 1 d., Kudo apskrityje buvęs Taisėjus ir Setanos apskrityje buvę Kitahijama ir Setana buvo sujungti į Setanos miestelį (jis dabar priklauso Kudo apskričiai).

* 2005 m. spalio 1 d., Nišio apskrityje buvęs Kumaišis ir Jamakošio apskrityje, Ošimoje buvęs Jakumas sujungti į Jakumos miestelį Ošimos subprefektūroje. Sujungimo metu, taip pat buvo įkurta nauja Futamio apskritis, kuriai priklauso Jakumas.

## Nuorodos

* Oficiali svetainė
Epsilon (raidė)

**Epsilon** (**Ε, ε**) – penktoji graikų abėcėlės raidė. Išsivystė iš finikiečių hė. Graikų kalboje raidės pavadinimas yra *έψιλον*, lotynų kalboje – *epsilon*.

## Kodai
Dzeta (raidė)

**Dzeta** (**Ζ, ζ**) – šeštoji graikų abėcėlės raidė. Išsivystė iš finikiečių zaino. Graikų kalboje raidės pavadinimas yra *ζήτα*, lotynų kalboje – *zeta*.

## Kodai
Eta (raidė)

**Eta** (**Η, η**) – septintoji graikų abėcėlės raidė. Išsivystė iš finikiečių cheto. Graikų kalboje raidės pavadinimas yra *ήτα*, lotynų kalboje – *eta*.
Beta (raidė)

**Beta** (**Β, β**) – antroji graikų abėcėlės raidė. Išsivystė iš finikiečių beto. Graikų kalboje raidės pavadinimas yra *βήτα*, lotynų kalboje – *beta*.

## Kodai
Alfa (raidė)

**Alfa** (**Α, α**) – pirmoji graikų abėcėlės raidė. Išsivystė iš finikiečių alefo. Graikų kalboje raidės pavadinimas yra *άλφα*, lotynų kalboje – *alpha*.

## Kodai
Teta (raidė)

**Teta** (**Θ, θ**) – aštuntoji graikų abėcėlės raidė. Išsivystė iš finikiečių teto. Graikų kalboje raidės pavadinimas yra *θήτα*, lotynų kalboje – *theta*.
Jota (raidė)

**Jota** (**Ι, ι**) – devintoji graikų abėcėlės raidė. Išsivystė iš finikiečių jodo. Graikų kalboje raidės pavadinimas yra *ιώτα*, lotynų kalboje – *iota*.
Kapa (raidė)

**Kapa** (**Κ, κ**) – dešimtoji graikų abėcėlės raidė. Išsivystė iš finikiečių kafo. Graikų kalboje raidės pavadinimas yra *κάππα*, lotynų kalboje – *cappa*.
Ona Narbutienė

**Ona Narbutienė-Litvinaitė** (1930 m. spalio 26 d. Kaune – 2007 m. liepos 10 d. Vilniuje) – Lietuvos muzikologė, renginių vedėja.

## Biografija
Gimė Lietuvos kariuomenės kapitono Kazio Litvino šeimoje. Vaikystę praleido Klaipėdos krašte, Čiūtelių dvare. 1949 m. su mama ir senele išvežta į Sibirą. Irkutsko srityje dirbo kolūkyje, plytų fabrike, įstojo į tenykštę muzikos mokyklą, kurią baigusi kurį laiką joje dėstė.

1955 m. grįžo į Vilnių ir tęsė mokslą Lietuvos valstybinėje konservatorijoje, ją baigė 1960 m. įgydama muzikos istorikės specialybę. Nuo 1971 m. buvo renkama į Lietuvos kompozitorių sąjungos Valdybą ir Tarybą, 1975–1979 m. vadovavo muzikologų sekcijai. 1993 m. apgynė daktaro disertaciją. Nuo 1994 m. Lietuvos muzikos ir teatro akademijos docentė.

1992–2000 m. kuratoriumo Buckower Begegnungen (Vokietija) narė, dalyvavo įvairių visuomeninių organizacijų, komitetų, tarybų veikloje. Dešimt metų organizavo ir vedė Tomo Manno festivalio Nidoje muzikines programas.

Vyras Vytautas Narbutas, duktė Onutė Narbutaitė, sūnus Vytautas Kazimieras Narbutas.

## Mokslinė veikla
Savo tyrinėjimų objektu pasirinko lietuvių muziką ir šioje srityje itin intensyviai dirbo visą savo gyvenimą. 15 knygų autorė ir sudarytoja. Pirmoji jos knyga, išspausdinta 1968 m., buvo skirta Juozui Naujaliui. Prie šio kompozitoriaus muzikologė dar sykį grįžo 1989 m. Eduardo Balsio kūrybą tyrinėjo trijose studijose: 1971 m., 1975 m. bei baigiamojoje kapitalinėje studijoje – 1999 m. Antanui Kučingiui skirtos dvi knygos, išleistos 1971 m. ir 1993 m.

Ona Narbutienė yra išleidusi knygas apie dainininką ir kompozitorių Juozą Indrą (1975 m.), kompozitorę Konstanciją Brundzaitę (1983 m.), kompozitorius Stasį Vainiūną (1991 m.), Kazimierą Viktorą Banaitį (1996 m.), albumą, skirtą Juozui Gruodžiui (1984 m.), išsamią apybraižą „Muzikinis Kaunas 1920–1940“ (1992 m.), Stasį Barą (2000 m.). Vienas reikšmingiausių paskutinių Onos Narbutienės darbų buvo knyga apie kompozitorių Vytautą Bacevičių (2005 m.).

Lietuvos kompozitorių sąjungos Muzikologų sekcija įsteigė O. Narbutienės premiją už Lietuvos muzikinės kultūros tyrinėjimą ir populiarinimą.

## Įvertinimas
* 1999 m. Lietuvos nacionalinė kultūros ir meno premija
* 2007 m. Lietuvos didžiojo kunigaikščio Gedimino ordino Karininko kryžius

## Šaltiniai
Lambda (raidė)

**Lambda** (**Λ, λ**) – vienuoliktoji graikų abėcėlės raidė. Išsivystė iš finikiečių lamedo. Graikų kalboje raidės pavadinimas yra *λάμδα*, lotynų kalboje – *lambda*.
Niu (raidė)

**Niu, ni** (**Ν, ν**) – tryliktoji graikų abėcėlės raidė. Išsivystė iš finikiečių nūno. Graikų kalboje raidės pavadinimas yra *νι*, lotynų kalboje – *ny*.

## Kodai
Miu (raidė)

**Miu, mi** (**Μ** – didžioji raidė, **μ** – mažoji) – dvyliktoji graikų abėcėlės raidė. Išsivystė iš finikiečių memo. Graikų kalboje raidės pavadinimas yra *μι*, lotynų kalboje – *my*. Be kita ko, šia raide yra žymimas SI sistemos priešdėlis *[[mikro-]]*. Graikiškuosiuose skaičiuose reiškia 40.

## Šaltiniai
Omikron (raidė)

**Omikron** (**Ο, ο**) – penkioliktoji graikų abėcėlės raidė. Išsivystė iš finikiečių aino. Graikų kalboje raidės pavadinimas yra *όμικρον*, lotynų kalboje – *omicron*.
Memas (reikšmės)

Žodis **memas** gali reikšti:
* memas – kultūrinės informacijos vienetas;
* memas – finikiečių abėcėlės raidę .
Ksi (raidė)

**Ksi** (**Ξ, ξ**) – keturioliktoji graikų abėcėlės raidė. Išsivystė iš finikiečių samecho. Graikų kalboje raidės pavadinimas yra *ξι*, lotynų kalboje – *xi*.
B

**B** ir **b** – antroji lotynų abėcėlės ir trečioji lietuvių abėcėlės raidė. Lietuvių kalboje raidės pavadinimas yra *bė*.

## Kodai

## Simboliai


Image:ICS Bravo.svg|Signalinės vėliavėlės simbolis
Image:Semaphore Bravo.svg|Semaforinės vėliavėlės simbolis
Image:Sign language B.svg|Gestas
Image:Braille B2.svg|Brailio rašte